17.12.2013 Jurnalul Oficial al Uniunii Europene L 338/31 REGULAMENTUL DE PUNERE ÎN APLICARE (UE) NR. 1348/2013 AL COMISIEI din 16 decembrie 2013 de modificare a Regulamentului (CEE) nr. 2568/91 privind caracteristicile uleiurilor de măsline și ale uleiurilor din resturi de măsline, precum și metodele de analiză a acestora COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole şi privind dispoziţii specifice referitoare la anumite produse agricole („Regulamentul unic OCP”) (!), în special articolul 113 alineatul (1) litera (a) şi articolul 121 primul paragraf literele (a) și (h), coroborate cu articolul 4, întrucât: (1) Regulamentul (CEE) nr. 2568/91 al Comisiei (?) defineşte caracteristicile chimice şi organoleptice ale uleiului de măsline și ale uleiului din resturi de măsline și stabileşte metodele de evaluare a caracteristicilor respective. Metodele menționate și valorile limită pentru caracteris- ticile uleiurilor ar trebui actualizate în temeiul opiniilor unor experţi chimiști și în concordanță cu rezultatele lucrărilor Consiliului Oleicol Internaţional (IOC). (2) Pentru a asigura punerea în aplicare la nivelul Uniunii a celor mai recente standarde internaționale stabilite de IOC, ar trebui să se actualizeze anumite metode de analiză, precum și anumite valori limită pentru caracte- risticile uleiurilor, prevăzute în Regulamentul (CEE) nr. 2568/91. (3)  În consecinţă, ar trebui să se adapteze valorile limită pentru stigmastadiene, ceruri, acid miristic și esteri alchilici ai acizilor grași şi ar trebui să se modifice cores- punzător unele programe decizionale prin care se verifică dacă o probă de ulei de măsline este în conformitate cu categoria declarată. Ar trebui să se introducă programe decizionale pentru campesterol și delta-7-stigmastenol, împreună cu parametri mai restrictivi, pentru a facilita schimburile comerciale şi pentru a garanta autenticitatea uleiului de măsline, în scopul protejării consumatorilor. Metoda de analiză referitoare la compoziția şi conținutul de steroli și determinarea eritrodiolului și a uvaolului ar trebui să fie înlocuită cu o metodă mai fiabilă, care să se aplice și pentru dialcoolii triterpenici. De asemenea, este necesar să se revizuiască evaluarea organoleptică a uleiului de măsline și să se introducă o metodă care să permită detectarea prezenței în uleiurile de măsline a uleiurilor vegetale străine. ( Ținând cont de evoluţia procedurilor pentru controalele de conformitate a uleiurilor, ar trebui să se adapteze în consecință metoda de eșantionare a uleiului de măsline şi a uleiului din resturi de măsline. (5) Prin urmare, Regulamentul (CEE) nr. 2568/91 ar trebui modificat în consecință. () JO L 299, 16.11.2007, p. 1. (?) Regulamentul (CEE) nr. 2568/91 al Comisiei din 11 iulie 1991 privind caracteristicile uleiurilor de măsline și ale uleiurilor din resturi de măsline, precum și metodele de analiză a acestora (JO L 248, 5.9.1991, p. 1). (6)  Pentru a prevedea o perioadă de adaptare la noile norme, precum și timpul necesar introducerii mijloacelor necesare aplicării acestora şi pentru a evita perturbarea tranzacțiilor comerciale, modificările aduse acestui regu- lament ar trebui să se aplice de la 1 martie 2014. Din aceleaşi motive, este necesar să se dispună ca uleiul de măsline și uleiurile din resturi de măsline fabricate și etichetate legal în Uniunea Europeană sau importate legal în Uniunea Europeană şi puse în liberă circulație înainte de această dată să fie comercializate până la epuizarea tuturor stocurilor. (7) Măsurile prevăzute de prezentul regulament sunt conforme cu avizul Comitetului de gestionare a orga- nizării comune a pieţelor agricole, ADOPTĂ PREZENTUL REGULAMENT: Articolul 1 Regulamentul (CEE) nr. 2568/91 se modifică după cum urmează: (1) Articolul 2 se înlocuieşte cu următorul text: „Articolul 2 1.  Caracteristicile uleiurilor prevăzute în anexa I se determină în conformitate cu următoarele metodele de analiză: (a) pentru determinarea acizilor grași liberi, exprimați în procente de acid oleic, metoda prevăzută în anexa II; (b) pentru determinarea indicelui de peroxid, metoda prevăzută în anexa Ill; (c) pentru determinarea conținutului de ceară, metoda prevăzută în anexa IV; (d) pentru determinarea compoziției și a conţinutului de steroli și de dialcoolii triterpenici prin cromatografie în fază gazoasă cu coloană capilară, metoda prevăzută în anexa V; (e) pentru determinarea procentului de monopalmitat de 2-gliceril, metoda prevăzută în anexa VII; () pentru analiza spectrofotometrică, metoda prevăzută în anexa IX; (g) pentru determinarea compoziției de acizi grași, metoda prevăzută în anexele X A şi X B; (h) pentru determinarea solvenților halogenaţi volatili, metoda prevăzută în anexa XI;